Kryeministri grek në Turqi mes tensioneve në rritje
Tensionet greko-turke janë rritur rishtazi; Vendet fajësojnë njëra-tjetrën për vdekjen e 19 emigrantëve në kufi, ndërsa Ankaraja gjithashtu ka vënë në pikëpyetje sovranitetin e ishujve grekë në Egje.
Kryeministri grek Kyriakos Mitsotakis ndodhet sot në një vizitë në Turqi për bisedime me Presidentin turk Recep Tayyip Erdogan. Siç njofton nga Stambolli korrespondenti i Zërit të Amerikës Dorian Jones, tensionet në rritje mes dy vendeve kanë shkaktuar tashmë edhe viktima. Vdekja nga ngrica e 19 emigrantëve në anën turke të kufirit me Greqinë në muajin shkurt u pasua nga një luftë e ashpër fjalësh mes Athinës dhe Ankarasë, që përpiqeshin të fajësonin njëra-tjetrën për tragjedinë. Presidenti turk Recep Tayyip Erdogan i rriti më tej tensionet duke vënë në pikëpyetje sovranitetin e ishujve grekë në Detin Egje. Vizita në Turqi e Kryeministrit grek Kyriakos Mitsotakis vjen ndërsa në Athinë vazhdon të rritet shqetësimi rreth qëllimeve të Turqisë. , thotë Cengiz Aktar, nga Universiteti i Athinës. Por, Ankaraja është e alarmuar nga programi i shpejtë i riarmatimit të Greqisë. Athina ka blerë avionë të sofistikuar luftarakë dhe luftanije, duke krijuar frikën në Turqi se balanca e fuqisë mund të anojë në favor të Greqisë. Avionët turq dhe ata grekë shpesh ndjekin njëri-tjetrin në hapësirat e kontestuara ajrore. Thellimi i bashkëpunimit mes Athinës dhe Shteteve të Bashkuara, si dhe vendeve të Mesdheut lindor përbën gjithashtu një shqetësim madhor për Turqinë, thotë Mesut Casin, këshilltari i Presidentit turk Erdogan. , thotë zoti Casin. Disa analistë paralajmërojnë se sulmi i Rusisë ndaj Ukrainës po krijon një shembull të rrezikshëm për rajonin. , i tha Zërit të Amerikës Sezin Oney, analiste politike. Megjithatë, përpjekjet për bashkërendim nga Izraeli dhe Turqia, të nxjerra në pah nga vizita të mërkurën në Ankara e presidentit të Izraelit, mund të shërbejnë për të zbutur tensionet greko-turke. , i tha Zërit të Amerikës Soli Ozel, nga Universiteti Kadir Has. Duke qenë se si Turqia edhe Greqia mbështeten së tepërmi tek turizmi për të nxitur ekonomitë e tyre të dobësuara, disa analistë thonë se objektivi i zotit Mitsotakis gjatë takimit me zotin Erdogan është që të marrë një angazhim për shmangie të tensioneve, të paktën gjatë sezonit fitimprurës të verës.